钦定古今图书集成/明伦汇编/闺媛典/第298卷 > 皇清三十一 > 武可进妻陈氏
## 钦定古今图书集成/明伦汇编/闺媛典/第298卷 > 皇清三十一 > 武可进妻陈氏

按《曹县志》：“陈氏，武可进妻。夫早亡，家贫，惟敝庐数间，翁双目失明，姑有羸疾，子克文方在襁褓，仰事俯育，曲尽艰难。翁姑死，哀葬尽礼。有应得祖产十亩，让六亩于贫叔配元，躬缉纴不辍，坐其子于傍，就馀光以教读。稍长，择师请业，得早岁入庠。氏年七十三卒。”